Решение на Общия съд (втори състав) от 2 февруари 2016 г. —
Benelli Q. J./СХВП — Demharter (MOTO B)
(Дело T‑169/13)
„Марка на Общността — Производство по възражение — Заявка за фигуративна марка на Общността „MOTO B“ — Нерегистрирани по-ранни национални фигуративни марки „MOTOBI“ — Относително основание за отказ — Доказване на известността на нерегистрираните по-ранни марки — Член 8, параграф 2, буква в) от Регламент (ЕО) № 207/2009 — Член 6 първо от Парижката конвенция — Доказателства в подкрепа на възражението, представени след изтичане на определения срок — Невземане предвид — Правомощие за преценка на апелативния състав — Разпоредба в обратен смисъл — Обстоятелства, които не допускат вземането предвид на допълнителни или допълващи доказателства — Член 76, параграф 2 от Регламент № 207/2009 — Правила 19 и 20 от Регламент (ЕО) № 2868/95 — Правило 50, параграф 1, трета алинея от Регламент № 2868/95 — Член 75, първо изречение от Регламент № 207/2009 — Задължение за мотивиране“
1.                     Марка на Общността — Производство по обжалване — Обжалване пред съда на Съюза — Компетентност на Общия съд — Контрол за законосъобразност на решенията на апелативните състави — Преразглеждане на фактическите обстоятелства с оглед на доказателства, които не са били представени преди това пред инстанциите на Службата — Изключване (член 65 от Регламент № 207/2009 на Съвета) (вж. т. 23)
2.                     Марка на Общността — Процедурни разпоредби — Мотивиране на решенията — Член 75, първо изречение от Регламент № 207/2009 — Обхват, идентичен с този на член 296 ДФЕС — Подразбиращи се мотиви на апелативния състав — Допустимост — Условия (член 296, втора алинея ДФЕС; член 75, първо изречение от Регламент № 207/2009 на Съвета) (вж. т. 31—33)
3.                     Марка на Общността — Производство по обжалване — Жалба срещу решение на отдела по споровете на Службата — Разглеждане от апелативния състав — Обхват — Факти и доказателства, които не са посочени в подкрепа на възражението в определения за целта срок — Вземане предвид — Правомощие за преценка на апелативния състав — Липса на разпоредба в обратен смисъл (член 76, параграф 2 от Регламент № 207/2009 на Съвета; член 1, правило 20, параграф 1 и правило 50, параграф 1 от Регламент № 2868/95 на Комисията) (вж. т. 41—46)
4.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, която се ползва с репутация — Защита на по-ранната марка с репутация, обхващаща и стоки или услуги, които не са сходни — Условия — Репутация на марката в държавата членка или в Съюза — Понятие — Критерии за преценка (член 8, параграф 5 от Регламент № 207/2009 на Съвета) (вж. т. 59 и 60)
5.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, общоизвестна в държава членка — Вероятност от объркване с по-ранната марка — Фигуративни марки „MOTO B“ и „MOTOBI“ (член 8, параграф 1, буква б) и параграф 2, буква в) от Регламент № 207/2009 на Съвета) (вж. т. 74—83)
Предмет
Жалба срещу решение на втори апелативен състав на СХВП от 16 януари 2013 г. (преписка R 95/2012‑2), постановено в производство по възражение със страни Benelli Q. J. Srl и Demharter GmbH
Диспозитив
1)
Отхвърля жалбата.
2)
Осъжда Benelli Q. J. Srl да заплати съдебните разноски.